作者:高文秀
標題:須賈大夫誶範叔・寄生草
內容:本待要尋知契、謁故交，見十家九家門關了。起三陣五陣簷風哨，有千片萬片梨花落。但得個一頃半頃洛陽田，誰待想七月八月長安道？(鄒衍雲)張千，將酒來。(張千雲)酒到。(鄒衍雲)賢士，小官奉命將著那牛酒管待賢士，請滿飲此杯者。(做遞酒科，正末雲)大人請。(鄒衍雲)賢士請。(正末雲)恭敬不如從命，小生飲這杯酒咱。(做飲酒科)(鄒衍雲)小官奉主公的命，在此驛亭中管待賢士，須要盡醉方歸。張千，喚將那歌兒舞女來者，著他席間伏侍賢士。(張千雲)歌兒舞女走動。(二旦上，動樂科)(鄒衍雲)賢士，如今暮冬天道，紛紛揚揚下的是國家祥瑞，更接著這歌兒舞女，嬌喉細細，紅袖翩翩。賢士請放開懷抱，滿飲一杯者。(正末雲)大人，委的是好受用也！(唱)。